**ZAPISNIK**

**Sa 18. sjednice ŠKOLSKOG ODBORA**

**održane dana 29.12.2022. godine**

**u prostorijama O.Š. „Franjo Hanaman“ Drenovci**

**s početkom u 15,30 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Mirzeta Deronjić - voditelj računovodstva
* Zorica Raguž - tajnica škole, kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Prijedlog financijskog plana za 2023. godinu, te projekcija financijskog plana za 2024. godinu i 2025. godinu, s obrazloženjem
3. Prijedlog plana nabave za 2023. godinu
4. Donošenje Pravilnika o izmjenama i dopunama Pravilnika o provedbi postupaka jednostavne nabave
5. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.) i Ad) 3. – povezano**

Obzirom na usku povezanost 2. i 3. točke dnevnog reda predsjednica Školskog odbora predlaže da se o istima raspravlja zajedno. Prijedlog je usvojen jednoglasno sa sedam (7) glasova za. Predsjednica Školskog odbora prepušta riječ voditeljici računovodstva Mirzeti Deronjić. Voditeljica računovodstva upoznaje prisutne s potrebnom donošenja Financijskog plana za 2023. godinu, te projekcija Financijskog plana za 2024. godinu i 2025. godinu, s obrazloženjem, kao i s potrebom donošenja Plana nabave za 2023.godinu s obrazloženjem. Članovima Školskog odbora voditeljica računovodstva daje na uvid sve prijedloge. Po završetku izlaganja voditeljice računovodstva predsjednica Školskog odbora poziva prisutne da iznesu pitanja i/ili primjedba vezane uz iznesene prijedloge Financijskog plana za 2023. godinu, te projekcija Financijskog plana za 2024. godinu i 2025. godinu, s obrazloženjem, i Plana nabave za 2023. godinu s obrazloženjem. Pitanja niti primjedbi nije bilo te predsjednica Školskog odbora poziva prisutne da se izjasne „za“ ili „protiv“ usvajanja Prijedloga Financijskog plana za 2023. godinu, te projekcija Financijskog plana za 2024. godinu i 2025. godinu, s obrazloženjem, i Plana nabave za 2023. godinu s obrazloženjem. Oba prijedloga usvojena su jednoglasno sa sedam (7) glasova „za“.

**Zaključak:**

**Usvaja se Financijskog plan za 2023. godinu, te projekcija financijskog plana za 2024. godinu i 2025. godinu.**

**Zaključak:**

**Usvaja se Plan nabave za 2023. godinu.**

**Ad 4.)**

Predsjednica Školskog odbora prepušta riječ tajnici škole Zorici Raguž. Tajnica škole upoznaje Školski odbor s potrebom donošenja Pravilnika o izmjenama i dopunama Pravilnika o provedbi postupaka jednostavne nabave, zbog potrebe usklađivanja novčanih iznosa izraženih u valuti hrvatska kuna sa Zakonom o uvođenju eura kao službene valute u Republici Hrvatskoj („Narodne novine broj: [57/22](https://www.zakon.hr/cms.htm?id=53146), [88/22](https://www.zakon.hr/cms.htm?id=53143)). Nakon završenog izlaganja tajnice škole predsjedavateljica poziva nazočne članove da se izjasne za ili protiv donošenja Odluke o donošenju Pravilnika o izmjeni i dopuni Pravilnika o provedbi postupaka jednostavne nabave. Pravilnik o izmjeni i dopuni Pravilnika o provedbi postupaka jednostavne nabave je usvojen sa sedam (7) glasova - „za“.

**Zaključak:**

**Donosi se Odluka o donošenju Pravilnika o izmjeni i dopuni Pravilnika o provedbi postupaka jednostavne nabave.**

**Ad 5.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Ovdje se uključila ravnateljica škole i navodi kako je u suradnji s voditeljicom računovodstva utvrdila da se uvođenjem valute EURO od 01.01.2023.g. najavljuje poskupljenje skoro svih namirnica potrebnih za kuhanje školskih obroka koje su ionako već sada skupe, te da su troškovi pripreme kuhanih obroka jako veliki i da kuhinja u pravilu „posluje“ s gubitkom. Kako bi se uspjeli pokriti troškovi školske kuhinje potrebno je podići cijenu obroka na 10 kn odnosno 1,33 EUR.

Svim članovima školskog odbora je bilo jasno o čemu ravnateljica govori te su jednoglasno prihvatili prijedlog ravnateljice i usvojili činjenicu da će kuhani školski obrok od 01.01.2023. biti po cijeni od 10 kn odnosno 1,33 EUR.

**Zaključak:**

**Donosi se Odluka o donošenju cijene školskog obroka u kuhinji.**

Daljnjih prijedloga tema za raspravu nije bilo.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 17,00 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Zorica Raguž) (Biserka Misir)

KLASA: 007-02/22-01/12

URBROJ: 2196-68-22-02

U Drenovcima, 29.12.2022. godine